**Najčešća pitanja i odgovori:**

**PITANJA VEZANA ZA JAVNI POZIV**

**1. Tko može sudjelovati u Programu sufinanciranja zapošljavanja 2022?**

Korisnici Programa su poslodavci registrirani u Federaciji BiH koji redovno izmiruju obaveze po osnovu poreza i doprinosa, te oni koji imaju potpisan sporazum sa Poreznom upravom Federacije BiH o izmirenju duga po osnovu doprinosa, kao i oni na koje se odnosi Zakon o financijskoj konsolidaciji.

U Programu ne mogu sudjelovati:

* poslodavci koji su koristili kreditna sredstva iz poticajnih mjera Zavoda, a nisu ispoštovali obaveze u skladu sa zaključenim ugovorima, odnosno nisu zaposlili predviđen broj radnika i ne vraćaju redovno dobivena sredstva,
* poslodavci koji ne izmiruju redovno obaveze po osnovu poreza i doprinosa ili koji nemaju potpisan sporazum sa Poreznom upravom Federacije BiH o izmirenju duga po osnovu poreza i doprinosa,
* poslodavci evidentirani u Registru novčanih kazni zbog duga neplaćenih novčanih kazni i troškova postupka, jer sa zaposlenikom nisu zaključili ugovor o radu (rad na crno).

**2. Koliko osoba može zaposliti poslodavac?**

Po svakoj objavi Javnog poziva, poslodavcu se može odobriti sufinanciranje zapošljavanja, ukupno po svim mjerama, što uključuje i mjeru Služba u suradnji sa poslodavcima 2022, najviše po 20 osoba sa evidencije nezaposlenih po kantonu/županiji.

**4.** **Šta znači status prijave „Na provjeri“?**

Status prijave „Na provjeri“ znači da je Vaša prijava uredno zaprimljena te da Federalni zavod za zapošljavanje vrši provjeru iste. Provjere se sastoje od provjere postojanja eventualnih kazni zbog rada na crno, te provjeru ispravnosti glavnog transakcijskog računa. Momentom uspješnosti izvršenih svih provjera, status prijave se mijenja u „javiti se u službu“.

**5. Šta status „javiti se u službu“ znači?**

Status „javiti se u službu“ podrazumjeva da je Vaša prijava uspješno provjerena te da ste kvalificirani za sudjelovanje u Programu. Potrebno je da svu potrebnu dokumentaciju, propisanu Programom, dostavite nadležnoj službi, u roku koji Vam stoji na obrascu prijave, kako bi se pristupilo proceduri izrade i zaključivanja ugovora o sufinanciranju zapošljavanja.

Ukoliko niste dobili obavijest putem e-maila o odobrenoj prijavi od nadležne službe, molimo da istu kontaktirate.

**6. Izvršene su provjere, međutim moj status prijave je i dalje „na provjeri“. Šta to znači?**

Navedeno podrazumjeva da Federalni zavod za zapošljavanje nije bio u mogućnosti utvrditi, putem Portala Finansijske informatičke agencije (FIA), da je Vaš glavni račun ispravan, zbog čega će Zavod od Vas zatražiti dostavu odgovarajuće potvrde kojom se dokazuje ispravnost istog, u cilju izmjene statusa Vaše prijave te eventualnog zaključenja ugovora o sufinanciranju zapošljavanja.

**7. Moja prijava je „na čekanju“, šta to znači?**

Status prijave „na čekanju“ podrazumjeva da u kantonu u kojem ste aplicirali, te po mjeri po kojoj ste aplicirali, u trenutku Vaše prijave, nije više bilo raspoloživih sredstava, odnosno, poslodavci koji su aplicirali prije Vas, uspjeli su rezervirati novčana sredstva. Ukoliko se ne realizuju, odnosno ne zaključe ugovori o sufinanciranju zapošljavanja sa navedenim poslodavcima, predmetna sredstva se oslobađaju te se preusmjeravaju na listu „na čekanju“ prema kronološkom redoslijedu apliciranja na program, o čemu ćete biti obavješteni od strane nadležne službe.

**8. Status moje prijave je „na čekanju“, dok druge prijave koje su bile zaprimljene nakon moje, imaju status „javiti se u službu“, šta to znači?**

Na internet portalu Federalnog zavoda za zapošljavanje objavljuje se lista svih prijava na program sufinanciranja zapošljavanja iz svih kantona i po svim mjerama. S obzirom da je riječ o jedinstvenoj listi koja nije podjeljena po kantonima i po mjerama, može se desiti da oni poslodavci koji su se prijavili nakon Vas imaju status „javiti se u službu“. To znači da su isti aplicirali na drugu mjeru i iz drugog kantona u kojima je bilo raspoloživih sredstava u tom trenutku, dok za Vašu prijavu u Vašem kantonu i po Vašoj mjeri, nije bilo raspoloživih sredstava.

**9. Htio sam aplicirati na više mjera, međutim sistem mi je prihvatio prijavu na samo jednu mjeru, šta je u pitanju?**

Online prijava na Program podrazumjeva prethodno saznanje na koje mjere sve želite aplicirati. Ukoliko želite aplicirati na više mjera, morate odabrati mjere (kliknut dodaj mjeru, kanton, broj osoba i broj mjeseci), pa tek onda okončati proces prijave odnosno potvrditi prijavu. (kliknuti završi). Ukoliko ste okončali proces prijave nakon odabira jedne mjere, više se nećete moći prijaviti po istom javnom pozivu za ostale mjere.

**10. Sistem mi ne dozvoljava prijavu, šta je u pitanju?**

Da biste se uspješno prijavili na Program, potrebno je da se prethodno registrirate kao poslodavac na web portalu Federalnog zavoda za zapošljavanje. Prilikom prijavljivanja na Program, prijavljujete se koristeći korisničko ime i šifru koju ste odabrali momentom registracije na web portal Federalnog zavoda za zapošljavanje. Ukoliko niste registrovani na web portalu Federalnog zavoda za zapošljavanje, nećete biti u mogućnosti aplicirati na Program na dan objave javnog poziva.

**11. Da li mogu zaposliti osobu koja je već radila u mom poslovnom subjektu?**

Poslodavcu se neće sufinancirati zapošljavanje osoba koje je već zapošljavao, koristeći ili ne koristeći sredstva iz poticajnih mjera Zavoda, a kojima je prestao radni odnos kod tog poslodavca u posljednjih 48 mjeseci prije dana objave Javnog poziva (izuzev mjere: „Javni radovi i pomoć potrebnima 2022“), odnosno prije dana podnošenja zahtjeva za sufinanciranjem za mjeru Služba u suradnji sa poslodavcima 2022.

Poslodavcu se neće sufinancirati zapošljavanje osoba po mjeri „Periodično/sezonsko zapošljavanje 2022“ koje je već zapošljavao, koristeći ili ne koristeći sredstva iz poticajnih mjera Zavoda, a kojima je prestao radni odnos kod tog poslodavca u posljednja četiri (4) mjeseca prije dana objave Javnog poziva.

**12. Da li mogu zaposliti osobu po mjeri Zapošljavanje pripravnika 2022, koja već ima određeno radno iskustvo?**

Kao što naziv mjere kaže, u ovoj mjeri mogu se zaposliti samo one osobe koje nemaju nikakvog radnog iskustva. Mjera je kreirana da omogući što većem broju mladih osoba dobi do 30 godina stjecanje prvog radnog iskustva u struci za koju su se školovale.

Iz navedenog je razloga kreirana i podmjera „Mladi sa iskustvom 2022“, putem koje možete zaposliti osobu sa radnim iskustvom.

**13. Da li mogu sudjelovati u Programu sufinanciranja samozapošljavanja – Start up, ukoliko već imam registriran obrt?**

U navedenom Programu ne možete sudjelovati ukoliko već imate registriran obrt ili drugi oblik pravnog lica. Osnovna intencija Programa je poticaj samozapošljavanju koji se ogleda u registriranju obrta ili druge djelatnosti nakon prijave na Program.

**14. Da li ja kao fizička osoba koja želi da se prijavi na Program sufinanciranja samozapošljavanja – Start up, moram biti registrirana na portalu Federalnog zavoda za zapošljavanje?**

Vi kao fizička osoba koja se prijavljuje na navedeni Program, morate biti registrovani na portalu Federalnog zavoda za zapošljavanje da bi se uspješno prijavili na Program.

**15. Ako sam prošao sve provjere da li moram čekati da me služba kontaktira ili mogu odmah prijaviti osobu za koju sam aplicirao?**

Pogledaj odgovor na pitanje broj 5.

**16. Da li se nezaposlena osoba treba registrovati na portal Federalnog zavoda za zapošljavanje?**

Nezaposlene osobe se moraju registrovati na portal [www.fzzz.ba](http://www.fzzz.ba) ukoliko direktno vrše prijavu na javne pozive sufinansiranja samozapošljavanja i mjeru „Tražim poslodavca“.

**17. Kako aplicirati na mjeru Druga prilika?**

Na službenoj stranici nalazi se obrazac ([Obrazac DP 2022](http://fzzz.ba/ckFinderFiles/files/Projekti/2021/PRIJAVNI%20OBRAZAC%20DP%202021.doc)) koji je potrebno popuniti i predati u nadležnu kantonalnu službu za zapošljavanje. Nakon izvršene provjere (status nezaposlenosti, ranije učešće u projektima samozapošljavanja, odjava samostalne djelatnosti/privrednog društva) Služba obavještava aplikanta može li pristupiti registraciji.

**18. Od kada važi rok za registraciju po mjeri Druga prilika?**

Rok za registraciju teče od dana obavještenja da je aplikacija za učešće u Programu odobrena.

**19. Koju dokumentaciju poslodavac treba dostaviti nakon registracije djelatnosti/društva po mjeri Druga prilika?**

Ovjerenu kopiju rješenja o registraciji djelatnosti/društva, čiji datum je nakon datuma podnošenja obrasca, kopiju Uvjerenja o poreznoj registraciji (ID broj), Uvjerenje da je osoba bila na evidenciji/birou dan prije apliciranja, te ukoliko zapošljava dodatne osobe Ugovore o radu s nezaposlenim osobama koje zapošljava i poreznu prijavu.

**20. Kako aplicirati na mjeru Služba u saradnji s poslodavcima?**

Na službenoj stranici nalazi se obrazac ([Obrazac SP 2022](http://fzzz.ba/ckFinderFiles/files/Projekti/2021/Obrazac%20SP%202021%20zapo%C5%A1ljavanje.doc))  koji je potrebno popuniti i predati u nadležnu kantonalnu službu na daljnju proceduru.

**PITANJA VEZANA ZA ZAKLJUČENE UGOVORE**

**1. Prilikom izrade ugovora o radu sa sufinanciranom osobom, koji je to minimalni iznos plaće koji mora biti naznačen u istom?**

Poslodavac ne može radniku obračunati i isplatiti plaću manju od plaće utvrđene kolektivnim ugovorom i pravilnikom o radu, a u skladu sa članom 78. Zakona o radu.

**2. Koja dokumentacija je potrebna za zaključivanje ugovora sa Zavodom/Službom i kome je predajem?**

Prijavni obrazac na bilo koji program/mjeru sadrži podatke o potrebnoj dokumentaciji, a koja se treba predati nadležnoj kantonalnoj službi za zapošljavanje.

**PITANJA VEZANA ZA REFUNDACIJU SREDSTAVA**

**1. Kada ćete mi izvršiti isplatu sredstava?**

Isplata sredstava se vrši nakon što dostavite dokumentaciju nadležnoj službi za zapošljavanje obavezna mjesečna pravdanja određena programom i zaključenim ugovorom o sufinanciranju zapošljavanja. Služba potom propisanim putem obavještava Federalni zavod za zapošljavanje o navedenom koji tek nakon toga vrši isplate subvencija.

Također potrebno je da sa službom za zapošljavanje kontaktirate te provjerite da li su Vam odobrili rate u sistemu, ukoliko ste već dostavili pravdanja a imate kašnjenje u isplati istih.